	
	
	



Vienošanās Nr.3
par grozījumiem 25.02.2025. līgumā Nr. RDCA-25-30-li 
“Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi”


   Rīgā,		 			    Dokumenta datums ir tā elektroniskās 
parakstīšanas datums
 
Rīgas valstspilsētas pašvaldības Ārtelpas un mobilitātes departaments, reģistrācijas Nr.50900040801, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tā direktora vietnieka […], no vienas puses, 
un 
SIA “BALTIJAS BŪVE”, reģistrācijas numurs: 40103539308, juridiskā adrese: Loka ceļš 51, Jaunmārupe, Mārupes pag., Mārupes nov., LV-2166, (turpmāk – Izpildītājs), kuru pārstāv tās valdes loceklis […]uz statūtu pamata, no otras puses, bet abi kopā un katrs atsevišķi turpmāk  – Līdzēji,

ņemot vērā: 
a) 2025.gada 25.februārī noslēgto līgumu Nr. RDCA-25-30-li (turpmāk – Līgums);
b) 2025.gada 25.augustā noslēgto Vienošanos Nr.1 pie Līguma;
c) 2025.gada 17.septembrī noslēgto Vienošanos Nr.2 pie Līguma;
d) Līguma 14.1.punktu, 15.8.2.punktu un 15.8.4.punktu;
e) Izmaiņu aktu Nr.3-Brasa no 28.08.2025.;
f) Izmaiņu aktu Nr.4-Brasa no 28.08.2025.;
g) Izmaiņu aktu Nr.5-Brasa no 28.08.2025.;
h) Publisko iepirkumu likuma 61.panta piekto daļu un 61.panta trešās daļas 2.punktu,

lai nodrošinātu koordinētu un saskaņotu projekta “Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi” īstenošanu, Līdzēji vienojas par šādiem grozījumiem Līgumā (turpmāk – Vienošanās Nr.3):

1. Līdzēji vienojas par izmaiņām būvdarbu apjomos un Izpildītājs apņemas veikt būvdarbus (turpmāk – Papildu darbi) atbilstoši Izmaiņu aktam Nr.3-Brasa no 28.08.2025., Izmaiņu aktam Nr.4-Brasa no 28.08.2025. un Izmaiņu aktam Nr.5-Brasa no 28.08.2025.
2. Papildu darbu summa saskaņā ar Vienošanās Nr.3 1.punktā minētajiem izmaiņu aktiem ir 2875,53 EUR (divi tūkstoši astoņi simti septiņdesmit pieci euro un 53 centi) bez pievienotās vērtības nodokļa.
3. Izslēgto darbu summa saskaņā ar Vienošanās Nr.3 1.punktā minētajiem izmaiņu aktiem ir 1356,30 EUR (viens tūkstotis trīs simti piecdesmit seši euro un 30 centi) bez pievienotās vērtības nodokļa.
4. Līdzēji vienojas, ka šajā Vienošanās noteiktie Papildu darbi ir izpildāmi Līgumā noteiktajā darbu izpildes termiņa ietvaros. Papildu darbu izpilde neietekmē Līguma noteikto kopējo darbu izpildes termiņu un nav uzskatāma par pamatu tā pagarināšanai. 
5. Lai novērstu jebkādas domstarpības nākotnē, Līdzēji apliecina, ka Vienošanās Nr.3 aptver tikai Līdzēju vienošanos par Vienošanās Nr.3 noteikto Papildu darbu izpildi un ar tiem saistītās Līguma izmaiņas, ciktāl tās ir noteiktas Vienošanā Nr.3, savukārt pārējos aktuālos jautājumus saistībā ar Līguma izpildi, kuri radušies līdz Vienošanās Nr.3 noslēgšanai un kuri neaptver Vienošanās Nr.3 saturu, Līdzēji turpina risināt atsevišķi Līgumā un normatīvajos aktos noteiktajā kārtībā.
6. Ņemot vērā Vienošanās Nr.3. 2., 3. punktā minēto:
6.1. Līguma summa tiek palielināta par 1519,23 EUR (viens tūkstotis pieci simti deviņpadsmit euro un 23 centi) bez pievienotās vērtības nodokļa;
6.2.  Saskaņā ar Vienošanās 5.1.punktā noteikto, Līdzēji vienojās grozīt Līguma 4.1.punktu un izteikt to šādā redakcijā:
“4.1. Līgumcena ir 549 866,84 EUR (pieci simti četrdesmit deviņi tūkstoši astoņi simti sešdesmit seši euro un 84 centi), (turpmāk - Līgumcena) bez pievienotās vērtības nodokļa.”
7. Jautājumus, kas saistīti ar Papildu darbu apjomu izmaiņām un Papildu darbu pieņemšanu, apmaksas kārtību u.tml., un nav atrunāti Vienošanās Nr.3, regulē Līgums.
8. Vienošanās Nr.3 stājas spēkā ar visu Līdzēju parakstīšanas brīdi un ir pievienojama Līgumam kā tā neatņemama sastāvdaļa. 
9. Vienošanās Nr.3 sagatavota uz 2 (divām) lapām (pielikumu lapu skaits nav iekļauts Vienošanās Nr.3 lapu skaitā), elektroniska dokumenta veidā un parakstīta ar drošu elektronisko parakstu. 
10. Vienošanās Nr.3 tiek pievienots šādi pielikumi, kas ir Vienošanās Nr.3 neatņemamas sastāvdaļas:
10.1. Pielikums Nr.1 - Izmaiņu akts Nr.3-Brasa no 28.08.2025. (e-doc);
10.2. Pielikums Nr.2 - Izmaiņu akts Nr.4-Brasa no 28.08.2025. (e-doc);
10.3. Pielikums Nr.3- Izmaiņu akts Nr.5-Brasa no 28.08.2025. (e-doc).
11. Līdzēju rekvizīti un paraksti:

